Jozefina Dautbegović Krajinović

Jozefina Dautbegović (djevojačko Krajnović; 24. februar 1948 – 27. novembar 2008) bila je bosanskohercegovačka i hrvatska pjesnikinja.Mirko Marjanović, Leksikon hrvatskih književnika Bosne i Hercegovine od najstarijih vremena do danas, Matica hrvatska Sarajevo, HKD Napredak, Sarajevo, 2001.

Rođena je u Šušnjarima kod Dervente. Gimnaziju i pedagošku akademiju završila u Slavonskom Brodu. Bila je nastavnica jezika i historije trinaest godina u osnovnoj školi "Ivan Goran Kovačić", te bibliotekarka u Narodnoj biblioteci u Doboju devet godina. U ovom periodu je bila urednica bibiloteke "Druga Svjetlost" i urednica časopisa za kulturu "Značenja."

Godine 1992. izbjegla je u Zagreb gdje je provela ostatak života. Umrla je 2008.

 Poezija 
Jozefina Dautbegović je svoje prve tri knjige poezije objavila u izdranju  "Književnog kluba Ivo Andrić“ u Doboju. Prvu knjigu poezije ispisanu u izbjeglištvu, "Ručak s Poncijem“, Jozefina Dautbegović objavljuje 1994. u Zagrebu.

Poezija Jozefine Dautbegović prevedena je na: engleski, francuski, njemački, poljski, švedski, makedonski, slovenski i italijanski jezik. Poslije smrti, objavljene su joj dvije zbirke pjesama u Italiji:  La televisione di Dio (“Božja televizija”) 2009 i Il tempo degli spaventapasseri (“Vrijeme vrtnih strašila”). Prva je objavljena u Trstu, godinu dana nakon smrti, a druga u Veneciji 2022.

Jozefina Dautbegović je bila saradnica brojnim književnim časopisima i novinama, poput: Republika, Forum, Most, Europski glasnik, Mogućnosti, Nova Istra, Večernji list, Vijenac, Zarez, Književna republika, Sarajevske sveske te na Hrvatskom radiju i televiziji. Radila je u medijima i kao voditeljica kulturne tribine.

Dugo je radila u Muzejskom dokumentacijskom centru u Zagrebu, gdje je bila i urednica stručnog muzeološkog časopisa "Informatica Museologica“. Od 1977. do 2000. uredila je sedam brojeva ovog specijaliziranog časopisa, a objavila je 23 stručna priloga u muzeološkoj periodici.

Bila je članica Društva pisaca Bosne i Hercegovine, Hrvatskog društva pisaca i Hrvatskog PEN Centra.

 Djela 
 "Čemerike" (pjesme, 1979)
 "Druga svjetlost" (koautorica knjige dobojskog književnog kruga 1984)
 "Uznesenje" (pjesme, 1985)
 "Od Rima do Kapue" (pjesme, 1990)
 "Ručak s Poncijem" (pjesme, 1994)
 "Prizori s podnog mozaika" (pjesme, 1998)
 "Božja televizija" (pjesme, 2001)
 "Različite ljubavi" (pjesme 2004)
 "Vrijeme vrtnih strašila" (pjesme, 2004)
 "Čovjek koji je kupovao kuću (zbirka priča, 2006)

 Nagrade i priznanja 
 Druga nagrade Večernjeg lista
 Nagrada "Ranko Marinković", 2001.
 Nominovana više puta za "Nagradu Tin Ujević".

 Reference 

Kategorija:Bosanskohercegovački pjesnici
Kategorija:Biografije, Derventa
Kategorija:Rođeni 1948.
Kategorija:Umrli 2008.
Kategorija:Hrvatski pjesnici
Kategorija:Dobitnici Nagrade "Ranko Marinković"